Craiova Live

Cupa StartSport 2025
2025-10-04 10:00 - 12:30 (Europe/Bucharest) | Dolj
– CUPA STARTSPORT 2025 – Ediția a IV-a – vă așteaptă la start într-un număr cât mai mare. Se adresează tuturor copiilor și adolescenților, legitimați și nelegitimați, cu un singur obiectiv: ALEARGĂ, SARI, ARUNCĂ!– Participarea este gratuită, concurenții putând participa doar la categoria de vârstă corespunzătoare anului de naștere.– Premierea se va face pe categorii de vârstă, astfel:2006 – 2013, conform probelor și categoriilor din concurs, (se va premia locul I, II și III cu premii constând în: diplomă, medalie pentru toate locurile, și cupă pentru locul I) + alte premii.– Pentru categoriile 2014 și mai mici nu se face clasament, se acordă premii doar pentru participare.– Cu ajutorul sponsorilor, vom acorda premii primilor 400 de copii înscriși, constând în diplomă, medalie de participare + alte premii.– Este interzisă folosirea pantofilor cu cuie (profesionali), se va alerga în încălțăminte sport.– Participarea se face pe propria răspundere a părinților/tutorilor legali și presupune acordul GDPR privind fotografierea, promovarea și folosirea datelor personale în scopul acțiunii.– Înscrierea se face prin e-mail: asociatiastartsport@gmail.com, cu următoarele date: NUME ȘI PRENUME, CNP, PROBA, ȘCOALA DE PROVENIENȚĂ.– Entitățile sportive/ școlile vor face înscrierea pe bază de tabel, cuprinzând datele mai sus menționate.PARTENERI:1) CSM CRAIOVA;2) AJA DOLJ;3) ȘCOALA GIMNAZIALĂ „TRAIAN”;4) ȘCOALA GIMNAZIALĂ „C-TIN GEORGHITĂ”- PODARI;5) ȘCOALA GIMNAZIALĂ „MIHAI EMINESCU”.
Detalii la tel. 0744563528.

Copacul Vieții
2025-10-04 18:00 - 19:30 | Biblioteca Județeană Alexandru și Aristia Aman, Str. M. Kogălniceanu, nr. 9, Craiova, Dolj, România
COPACUL VIEȚII Experiment imersiv de Muzică, Tradiție și Meditație Sahaja Yoga O experiență unică pentru trup, minte, suflet și spirit! Te invităm să faci parte din această călătorie de transformare interioară, alături de renumiții artiști ai muzicii clasice românești: Cleopatra David (soprană) și Cosmin Patrana (pian).Descoperă cum poți trezi lumina bucuriei din tine și cum să nu lași problemele vieții să te învingă! Biblioteca Judeteana Alexandru & Aristia Aman Craiova 04 Octombrie18:00 Experimentează Realizarea Sinelui Bucură-te de muzica clasicăIntrarea este liberă și deschisă tuturor celor care caută pacea interioară și echilibrul spiritual.Vino să simți vibrațiile!

Copacul Vieții – O seară imersivă a unității și armoniei
Biblioteca Județeană Alexandru și Aristia Aman din Craiova găzduiește sâmbătă, 4 octombrie 2025, de la ora 18:00, un eveniment multicultural, multisenzorial și interactiv intitulat Copacul Vieții. Publicul este invitat să participe la un program ce va îmbina monumentalitatea muzicii clasice europene, tradiția artelor vizuale locale și profunzimea Atmasakshatkar (Realizarea Sinelui) – un moment interactiv de inițiere în meditația Sahaja Yoga – oferind o experiență emblematică de explorare a spiritualității și a culturilor universale.
Interpretează:

Cleopatra David – soprană
Cosmin Pătrana – pian (invitat)

Intrarea este liberă.
Locurile sunt limitate și se ocupă în ordinea sosirii.
Pentru detalii și acces: link
Într-o perioadă în care avem nevoie mai mult ca oricând de speranță în forța binelui, a integrității și a unității, evenimentul devine un spațiu de întâlnire între culturi, unde muzica, și meditația sunt punți către armonie. Sahaja Yoga, deși poartă un nume de origine sanscrită, este o practică deschisă tuturor oamenilor, fără bariere religioase sau sociale. Spiritualitatea și cultura merg mână în mână, iar arta, atunci când este inspirată de profunzimea ființei și înălțimile Spiritului, devine un limbaj universal al comuniunii și bucuriei. Repertoriul serii va cuprinde lucrări ale marilor compozitori romantici Franz Schubert, Gustav Mahler, Antonín Dvořák, dar și din creația românească, oferind publicului o călătorie interculturală în care tradițiile Europei și Orientului se întâlnesc într-un dialog al frumuseții și spiritualității. La nivel simbolic, Copacul Vieții devine axul central al serii: un copac al spiritualității, unde toate tradițiile sunt ramuri ale aceleiași unități, iar rădăcinile se hrănesc din aceeași sursă divină. Imaginea sa apare deopotrivă pe vasele de Horezu și în iconografia biblică, iar în arta lui Brâncuși se transformă în Coloana Infinitului – o expresie a aspirației omului către cer, către nemărginire și către comuniunea universală.
Biografiile artiștilor
Cleopatra David
Cleopatra David este una dintre vocile lirice remarcabile ale generației sale, născută într-o veche familie de intelectuali și artiști români din care face parte și compozitorul Boris Chelaru, distinsă personalitate a Craiovei. Cariera sa s-a concentrat în ultimii ani pe consolidarea sectorului cultural independent din România, cu accent pe producția de operă. A fost aplaudată pe numeroase scene din România, Italia, Finlanda, Armenia, Franța, Marea Britanie și India și este invitată frecvent să susțină masterclassuri și workshopuri de tehnică vocală. În 2024 a desfășurat un amplu proiect de rezidență artistică la Cité Internationale des Arts din Paris, în urma câștigării Bursei George Enescu, oferită de Institutul Cultural Român. Printre colaborările sale se numără lucrul alături de dirijori precum Alexander Walker, Aleksandr Dmitriev, Ciprian Teodorașcu, Gheorghe Iliuță și Jin Wang. Critica de specialitate a remarcat unicitatea și prospețimea timbrală a vocii sale. „De vocea Cleopatrei nu te poți sătura” – scria jurnalistul Călin Hera după spectacolul Bach, colegul de birou.

Cosmin Pătrana a urmat studiile universitare și de master în cadrul „Universității Naționale de Muzică București” secția pian principal, la clasa prof. univ. dr Dana Borșan. În anul 2014, a beneficiat de o bursa Erasmus, la Conservatorio Statale di Musica G. F. Ghedini, iar în perioada 2014-2020 a fost acompaniator și solist în cadrul concertelor organizate de „Dengel Concerts”, Germania. În prezent, este profesor corepetitor la Colegiul „Dinu Lipatti”.
Contact
Telefon: +40 731 845 794

NASA "Space Apps Challenge 2025" Hackathon
2025-10-05 09:00 - 2025-10-06 17:00 | Dolj
A 5-A EDIȚIE DIN CRAIOVA A HACKATHONULUI** GLOBAL NASA SPACEAPPS CHALLENGE 2025
Cel mai mare hackathon anual global ajunge din nou la Craiova pe 4-5 octombrie 2025
Organizatorii de la PxR2 (Pi aR Pătrat), Liceul SRB și Chenist Academy anunță că vor găzdui din nou prestigiosul hackathon NASA SpaceApps Challenge. Evenimentul marchează a 9-a ediție organizată de echipa locală, dintre care 4 în Bănie, consolidând astfel poziția Craiovei pe harta globală a inovației tehnologice spațiale, continuând o tradiție de succes care a început în 2018.
Timp de 48 de ore intensive, echipele multidisciplinare colaborează în dezvoltarea de soluții inovatoare la provocări reale din lumea contemporană.
Participanții au acces la datele publice ale NASA și ale partenerilor săi din agențiile spațiale, datele respective fiind inaccesibile în mod uzual.
Desfășurare evenimentului se va face la sediul Liceului SRB, Bulevardul Dacia, nr. 155, Craiova, cât și în varianta online cu participarea celor interesați, pe site-ul proiectului și o platformă de chat pusă la dispoziție de organizatori.
Condiții de participare:
● Cunoașterea limbii engleze (prezentările și materialele sunt în engleză)
● Aducerea propriului laptop și a încărcătorului
● Entuziasm și dorința de a învăța lucruri noi
Atenție: Participanții cu vârsta sub 13 ani necesită supraveghere de către un adult pe toată durata hackathonului.
Participare și Accesibilitate
Participarea la hackathon este gratuită, acest lucru fiind posibil datorită generozității sponsorilor.
Evenimentul va avea un format hibrid, permițând participarea atât în persoană, cât și online, asigurând accesibilitatea maximă pentru toți inovatorii interesați să contribuie la viitorul explorării spațiale.
SpaceApps se adresează unui spectru larg de participanți: programatori, oameni de știință, designeri, ingineri, pasionați de tehnologie, specialiști în storytelling, producători, constructori și
vizionari din întreaga lume. Acest eveniment este destinat oricui este pasionat de identificarea de soluții, indiferent de experiența anterioară în hackathoane.
Formarea echipelor:
Echipele Space Apps sunt alcătuite din 2-6 membri și pot fi formate în două moduri:
Participanții pot veni cu echipe deja constituite (înregistrarea se face individual)
Cei care vin singuri vor fi sprijiniți de organizatori pentru a-și găsi coechipieri ideali.
Evenimentul încurajează participarea studenților, inginerilor, artiștilor și experților în storytelling, deoarece provocările includ atât aspecte tehnice, cât și sarcini ce necesită abilități artistice, cunoștințe de business sau imaginație creativă.
Program:
Sâmbătă, 5 octombrie 2025:
• Orientarea obligatorie pentru participanți
• Check-in și configurarea conturilor software necesare
• Prezentarea provocărilor și a sponsorilor
• Formarea echipelor și pregătirea pentru weekendul de programare
• Cina
Duminică, 6 octombrie 2025:
09:00 – Micul dejun și lansarea oficială a hackathonului.
Dezvoltarea proiectelor cu suport de la mentori și organizatori
12:00 – Termenul limită pentru predarea proiectelor.
După-amiaza – Demonstrațiile echipelor (transmise live la nivel global)
17:00 – Anunțarea câștigătorilor și premierea
Organizatori: PxR2 (PR Pătrat), Chenist Academy, Liceul SRB
Sponsor Principal: Chenist Cybersecurity, ARTI
Parteneri Strategici: Universitatea din Craiova, Școala Romano-Britanică, Cluster EduTIC, ARTI, Society for Computing Technologies
Parteneri Media: Kiss FM
——
Despre SpaceApps Challenge
SpaceApps Challenge este cel mai mare hackathon anual global, care angajează în fiecare an mii de solutionatori de probleme din întreaga lume. Evenimentul promovează rezolvarea
colaborativă a problemelor cu scopul de a produce soluții open-source relevante pentru a aborda necesitățile globale aplicabile atât vieții de pe Pământ, cât și vieții din spațiu.
SpaceApps Challenge este un program de incubare al NASA organizat anual începând cu 2012 în hub-uri din întreaga lume. Programul a demonstrat o creștere spectaculoasă – de la primele ediții la peste 220.000 de participanți din 185 de țări și teritorii în prezent. În 2018, evenimentul a angajat peste 18.000 de persoane din 75 de țări și 200 de orașe, marcând un moment de referință în expansiunea globală a acestei inițiative.
Misiunea NASA Space Apps Challenge este de a stimula colaborarea, creativitatea și gândirea critică, de a încuraja interesul pentru explorarea Pământului și a spațiului, de a crește gradul de conștientizare globală asupra datelor NASA și de a dezvolta următoarea generație de oameni de știință, ingineri, specialiști în tehnologie și designeri.
De la lansarea sa în 2012, acest program inovator de incubare al NASA a cooptat peste 220.000 de persoane din peste 185 de țări și teritorii, fiind administrat de Divizia de Științe a Pământului din cadrul Direcției Misiunii Științifice de la sediul NASA din Washington, DC.
Craiova s-a alăturat acestei rețele globale în 2018, când prima ediție locală a atras 87 de participanți care au format 12 echipe competitive. Edițiile craiovene s-au remarcat prin diversitatea participanților: elevi premianți la olimpiade de robotică și informatică, studenți de la facultățile tehnice, angajați din industria IT, antreprenori, profesori de licee și cadre universitare. Această combinație interdisciplinară a dus la soluții inovatoare și la formarea unei comunități locale active în domeniul tehnologiilor spațiale.
Despre PxR2 (PR Pătrat) și Chenist Academy:
PR Pătrat și Chenist Academy sunt organizații dedicate promovării inovației tehnologice și educației în domeniul cybersecurity și tehnologiilor spațiale, cu o experiență vastă în organizarea de evenimente internaționale de anvergură.
O Tradiție de Excelență cu Impact Global
SpaceApps Challenge Craiova a devenit un eveniment de referință în peisajul tehnologic românesc din 2018, când s-a desfășurat prima ediție locală la Muzeul Olteniei. În 2018, evenimentul a atras 87 de participanți care au format 12 echipe, demonstrând interesul crescut al comunității locale pentru inovația spațială.
Succese remarcabile din edițiile anterioare:
În 2022, locul I a fost câștigat de Andrei Dumitru, un elev din clasa a XI-a de la Liceul Teoretic „Ionita Asan” din Caracal. Ediția din 2019 a fost găzduită de Muzeul Olteniei și a atras aproximativ 100 de participanți, majoritatea cu profil tehnic
Evenimentul a demonstrat capacitatea de a pune laolaltă oameni deschiși din toate domeniile, creând oportunități de networking și colaborare interdisciplinară.
Organizatorul principal, Alin Mechenici, aduce o experiență vastă, fiind la a IX-a ediție de SpaceApps Challenge în 2025, după ce anterior a co-organizat edițiile din 2016 și 2017 în Mjardevi Science Park, Linköping, Suedia.
Impact și Dezvoltare Durabilă
Proiectele realizate în cadrul SpaceApps sunt dezvoltate sub licență „Open Source”, ceea ce înseamnă că pot fi folosite de oricine și pot fi dezvoltate ulterior în diferite forme. Această abordare permite ca ideile să fie transformate în startup-uri, companii sau proiecte ce pot aduce schimbări pozitive pentru mediu, umanitate și viitorul planetei.
NASA oferă cadrul, datele deschise (open-data) și temele, iar organizatorii locali caută împreună cu partenerii oameni proactivi pentru a rezolva problemele Pământului și pentru a găsi soluții pentru generațiile viitoare.
Companiile și organizațiile interesate să se alăture acestei inițiative pot contacta organizatorii pentru oportunități de sponsorizare și parteneriat la numărul de telefon 0740303764 sau prin formularele de contact disponibile pe site.
——
Înregistrare și Informații Suplimentare
Platforma de înregistrare pentru participanți este disponibilă la adresa: https://www.spaceappschallenge.org/2025/local-events/craiova/
Evenimentul se desfășoară în conformitate cu Codul de Conduită de la Berlin, asigurând un mediu sigur și incluziv pentru toți participanții.
______
**Hackathon = cuvânt format din alăturarea termenilor “hack” – acțiune specifică domeniului IT, care presupune modificarea scopului unui produs soft/hard pentru a deservi propriile interese -, și “athon” – din grecescul maraton. Hackathon presupune un eveniment de 48 de ore, de regulă, prin care o echipa sau mai multe lucrează împreună pentru a găsi soluții noi la probleme actuale, într-un timp foarte scurt.

Il Trovatore
2025-10-05 19:00 - 22:00 | Cercul Militar Craiova, Str. Marin Sorescu, nr. 2, Craiova, Dolj, 200642, România
STAGIUNEA 2025-2026 | CENTENARUL ELENA TEODORINIPREMIERĂ | DESCHIDEREA STAGIUNIIDuminică, 5 octombrie 2025, ora 19.00, Cercul Militar Craiova

TRUBADURULOperă în patru acte de Giuseppe VerdiLibretul de Salvatore Cammarano, după tragedia „El Trovator” de Antonio Garcia Gutiérez
Regie artistică: Chris Catena (Italia)Asistent regie artistică: Arabela TănaseDecoruri: Răsvan DrăgănescuCostume: Silvia Zanardi (Italia)Coregrafie: Stefania Cotroneo (Italia)Asistent coregrafie: Erna Marin
Conducerea muzicală: Marcin Nałęcz-Niesiołowski (Polonia)
Distribuţia:Leonora – Renata VariAzucena – Licia ToscanoManrico – David Baños (Spania)Contele de Luna – Armando Piña (Mexic)Ferrando – Ioan CherataInes – Corina VladaRuiz – Petrișor EfremUn mesager – Say Ufuk GengisUn țigan bătrân – Cristian Fofucă
Orchestra, Corul și Baletul Operei Române Craiova

Durată: aprox. 3h – două pauze
Menţiuni: Spectacol în limba italiană cu supratitrare în limba română

Stagiunea 2025-2026 a Operei Române Craiova este dedicată Centenarului Elena Teodorini, în anul 2026 comemorând un veac de la trecerea în eternitate a legendarei soprane. Premiera operei Il Trovatore, capodopera verdiană și una dintre cele mai îndrăgite lucrări ale repertoriului liric, va deschide stagiunea 2025-2026, stagiune în care fiecare spectacol se dorește a fi un tribut adus marii artiste, patroana spirituală a Operei craiovene și una dintre marile voci care au scris istorie pe scenele lumii.
Noua punere în scenă a capodoperei verdiene, concepută de regizorul italian Chris Catena, aduce în prim-plan dramatismul și emoția celebrei iubiri interzise, întruchipate de interpreți de prestigiu: Renata Vari (Leonora), Licia Toscano (Azucena), David Baños (Manrico), Armando Piña (Contele de Luna), Ioan Cherata (Ferrando), Corina Vlada (Ines), Petrișor Efrem (Ruiz), Say Ufuk Gengis (Un mesager), Cristian Fofucă (Un țigan bătrân) și Orchestra, Corul și Baletul Operei Române Craiova, sub conducerea muzicală a maestrului Marcin Nałęcz-Niesiołowski.

Acţiunea se petrece în secolul XV, în Biscaya şi Aragon.
ACTUL I
Ferrando, slujitorul Contelui de Luna, povesteşte camarazilor săi de arme cum ţiganca Azucena, vrând să răzbune moartea mamei sale, arsă pe rug pentru vrăjitorie, răpise pe unul dintre copiii bătrânului ei stăpân şi îl aruncase în flăcări.
În grădina palatului, Leonora, nobila doamnă de onoare a prinţesei de Aragon îi vorbeşte confidentei sale Ines despre dragostea pe care o simte pentru un misterios trubadur. După plecarea celor două femei, tânărul Conte de Luna vine sub fereastra Leonorei atras de o dragoste puternică pentru ea. Deodată, în noapte, se aude vocea unui trubadur (romanţă). Răspunzând chemării înflăcărate, Leonora coboară în grădină şi, înşelată de întuneric, se aruncă în braţele Contelui de Luna, adresându-i cuvinte pătimaşe. Manrico misteriosul trubadur apare şi el. Cei doi bărbaţi se sfidează şi încrucişează spadele (terţet). Nereuşind să-i despartă, Leonora se prăbuşeşte leşinată.
ACTUL II
Adunaţi în tabăra lor, ţiganii lucrează (cor). Furată de gânduri bătrâna ţigancă Azucena îşi reaminteşte moartea mamei sale care, de pe rugul în flăcări îi strigase „Răzbună-mă!”. Atunci, cu mulţi ani în urmă, înnebunită de durere, Azucena îl răpise pe unul dintre fiii Contelui de Luna pentru a-l arunca în flăcările rugului. Dar, venindu-şi în fire, descoperă cu oroare că, în furia ei, fără să bage de seamă, îşi aruncase în foc propriul prunc (arie). Manrico nu înţelege nimic din spusele aceleia pe care o credea mama lui. „Atunci, cine sunt eu?”, întreabă tânărul. Smulgându-se din noianul amintirilor, Azucena îşi revine. Dar vorbele ei ocolesc răspunsul la întrebarea pusă. Ţiganca îi reproşează lui Manrico gestul nobil, prin care îl cruţase pe târărul Conte de Luna, în noaptea duelului din grădină.
Soseşte un mesager cu două veşti importante: fortăreaţa Castellor a căzut în mâinile partizanilor lui Urgel, iar Manrico este chemat să organizeze apărarea contra regaliştilor care se pregătesc să atace. Tot atunci, Manrico află că Leonora, crezându-şi iubitul ucis în duel, s-a hotărât să intre la mânăstire. Tânărul pleacă în grabă.
În faţa mânăstirii în care Leonora urma să se călugărească soseşte Contele de Luna cu un grup de soldaţi, hotărât să o răpească pe femeia iubită. Leonora îşi ia adio de la Ines. Intervenţia brutală a soldaţilor este zădărnicită de venirea lui Manrico şi a celor câţiva partizani. Leonora se aruncă în braţele celui pe care îl crezuse mort.
ACTUL III
Fortăreaţa Castellor, unde s-au refugiat Manrico şi Leonora este asediată de trupele Contelui de Luna. Azucena este prinsă în apropierea taberei soldaţilor. Ferrando recunoaşte în ea pe aceea care, cu ani în urmă, îl aruncase în flăcări pe fratele tânărului conte. Azucena mărturiseşte că este mama lui Manrico. Orb de gelozie şi dornic de răzbunare contele o condamnă la moarte prin ardere pe rug.
În interiorul fortăreţei Leonora şi Manrico trăiesc câteva clipe de fericire. Un mesager anunţă capturarea Azucenei de către trupele duşmane. Fără a ezita, Manrico se aruncă în luptă pentru a-şi salva mama (arie).
ACTUL IV
Manrico şi partizanii lui au fost învinşi. Mama şi fiul se află acum în aceeaşi temniţă. Leonora caută cu disperare un mijloc de a-şi salva iubitul (arie). Îndrăgostit, Contele de Luna îi cere tinerei dragostea şi credinţa în schimbul vieţii lui Manrico. Acceptând propunerea, Leonora soarbe otrava ascunsă sub piatra inelului pe care îl poartă în deget (duet) apoi pătrunde în închisoare pentru a duce ea însăşi iubitului ei vestea eliberării. Crezându-se înşelat, Manrico o respinge înţelegând adevărul doar în clipa în care Leonora moare (terţet). În aceeaşi clipă, de Luna ordonă executarea lui Manrico şi o obligă pe Azucena să asiste la supliciul fiului ei. Ţiganca însă şi-a împlinit răzbunarea. Ea îi dezvăluie contelui că, de fapt, Manrico era fratele lui.

*Grigore Constantinescu și Daniela Caraman-Fotea, Ghid de operă, București, 1971
**Ana Buga și Cristina Maria Sârbu, 4 secole de teatru muzical, București, 1999
***Ioana Ștefănescu, O istorie a muzicii universale, Vol. IV, București, 2002

Conferința LEXIS
2025-10-08 15:00 - 17:30 | Locații multiple, Craiova, Dolj, România
Asociația pentru Copii Dislexici Craiova împreuna cu Asociația MIRIAS Educational organizează ediția a II-a a proiectului DISLEXIA – EDUCAȚIE FĂRĂ BARIERE, în cadrul căreia se va desfășura Conferința LEXIS, un eveniment dedicat înțelegerii și sprijinirii copiilor cu Tulburări Specifice de Învățare (TSI), cu accent pe dislexie. Evenimentul va avea loc în data de 8 octombrie 2025, între orele 15:00–17:30, la Hotel Ramada, Craiova, și reunește experți naționali în educație, psihologie și intervenție terapeutică.
Conferința își propune să devină o resursa importanta de informare și conștientizare, un schimb de experiență, adresandu-se în principal cadrelor didactice, specialiștilor în educație, psihologilor, logopezilor, formatorilor, dar și factorilor de decizie din domeniul învățământului.
Obiectivele principale ale conferinței:

Popularizarea existenței și înțelegerii fenomenului TSI în județul Dolj;
Promovarea metodelor adecvate de evaluare și intervenție;
Prezentarea exemplelor de bună practică adaptate copiilor din ciclul preșcolar și primar;
Creșterea gradului de conștientizare privind drepturile și nevoile copiilor dislexici.

Evenimentul face parte din proiectul LEXIS și continuă demersurile de sensibilizare și educare a partenerilor educaționali – cadre didactice, părinți și specialiști – în sprijinul incluziunii copiilor cu dificultăți de învățare.
Printre invitații speciali se numără:

Dna Angela Ioan, președinte ABCD – Asociația București Pentru Copii Dislexici
Dna Lorana Gavril, psiholog clinician, specialist în terapia copiilor dislexici
Dl Adrian Roșan, prof. univ. dr. – Universitatea Babeș–Bolyai, Cluj-Napoca
Dna Ramona Mihaela Roșu, profesor, președinte Asociația MIRIAS Educational, membru în echipa proiectului LEXIS

Conferința va include și o sesiune interactivă de întrebări și răspunsuri cu invitații.
Toți participanții vor primi diplome de participare semnate de Inspectoratul Școlar Județean Dolj si CJRAE Dolj, recunoscute în activitatea profesională a cadrelor didactice.
Eveniment conex: „Harta lui Elian” – teatru educațional despre dislexie
În data de 9 octombrie 2025, ora 19:00, la Teatrul Național „Marin Sorescu” – Sala Studio, publicul este invitat să vizioneze piesa „Harta lui Elian”, susținută de Teatrul GONG din Sibiu.
Spectacolul aduce în prim-plan provocările și trăirile unui copil dislexic, într-un mod artistic, sensibil și educativ.
Evenimentul se adresează atât specialiștilor din educație, cât și elevilor de gimnaziu și părinților, fiind o ocazie de a înțelege dislexia dintr-o perspectivă emoțională și empatică.

Detalii despre înscriere:
Participarea la conferinta este gratuită, în baza înscrierii prealabile prin completarea link-ului de înscriere, de pe pagina de facebook a Asociatiei, până la data de 6 octombrie 2025.

Despre proiectul LEXIS
Proiectul LEXIS are ca scop creșterea gradului de informare și sprijin pentru copiii cu dislexie, oferind instrumente concrete cadrelor didactice și familiilor pentru a valorifica potențialul individual al fiecărui copil. Inițiativa încurajează dezvoltarea stimei de sine, a abilităților de comunicare și a relațiilor sănătoase cu mediul școlar și social.

Ziua limbii, alfabetului și culturii armene
2025-10-08 16:00 - 17:00 | Biblioteca Județeană Alexandru și Aristia Aman, Str. M. Kogălniceanu, nr. 9, Craiova, Dolj, România
Sucursala Craiova a Uniunii Armenilor din România organizează evenimentul Ziua limbii, alfabetului și culturii armene la Biblioteca Județeană Alexandru și Aristia Aman, miercuri, 8 octombrie a.c., la ora 16:00.

Caliban și vrăjitoarea
2025-10-08 19:00 - 20:30 | Teatrul Național Craiova – Sala I. D. Sîrbu, Str. A. I. Cuza, nr. 11, Craiova, Dolj, 200585, România
Distribuția
Iulia Colan
Zita Moldovan
Anastasia Dade
Nicoleta Ghiță
După William Shakespeare
Text și Regie artistică: Mihaela Drăgan
Traducere în limba romani: Izabela Tiberiade
Scenografie: Lia Dogaru
Costume: Adelina Galiceanu și Zita Moldovan
Muzică: Andrei Horjea
Coregrafia: Răzvan Rotaru
Producător delegat: Marius Pîrlea
Regie tehnică: Cristian Petec, Mihai Manea
Sunet: Daniel Feneșan, George Udrea
Durată spectacol: 1h 30min (fără pauză)
Premieră: 17 mai 2024
Limită de vârstă: 14+
Efecte speciale: lumini stroboscopice
Atenție! Spectacolul conține scene cu impact emoțional, sugestii de viol și violență, sânge

“Caliban și Vrăjitoarea” este o rescriere a „Furtunii” lui Shakespeare, titlu inspirat de cartea Silviei Federici cu același nume și de textele și discursurile revoluționare ale lui Frantz Fanon, Angela Davis, Malcom X, Ghassan Kanafani. Amplasat într-o realitate fictivă în care dinamica de putere dintre europenii albi și persoanele de culoare este inversată, spectacolul provoacă publicul să se confrunte cu moștenirea adânc înrădăcinată a colonialismului, sclaviei și a opresiunii sistemice. În această lume reimaginată, poporul rom, care istoric vorbind nu a avut niciodată o națiune proprie, ajunge la putere și colonizează Europa de Vest. Prospero, un guvernator creștin rom crează un imperiu construit pe subjugarea europenilor albi. Misiunea lui Prospero de a răspândi creștinismul și de a civiliza europenii „barbari” reflectă justificările istorice folosite de puterile coloniale pentru a motiva înrobirea și exploatarea indigenilor.
Vrăjitoarei Sycorax, personaj care nu are o voce în piesa lui Shakespeare, i se face ”dreptate” și devine un personaj cheie prin care ni se relevă modul în care colonialismul și structurile patriarhale au folosit vânătoarea de vrăjitoare ca instrument de control și oprimare. În centrul acțiunii este personajul lui Caliban, un sclav european care reprezintă masele asuprite care se luptă împotriva tiraniei regimului lui Prospero.

Spectacolul este o co-producție Giuvlipen și Teatrul Național „Marin Sorescu” din Craiova
Giuvlipen este prima companie de teatru rom din România, fondată în 2014 de artistele Mihaela Drăgan și Zita Moldovan. „Ele sunt avangarda revoluției rome, un contra-atac, prin artă și activism – la secole de opresiune.” (Agenția Reuters) În lipsa unui Teatru Rom de Stat în România, compania de teatru independent Giuvlipen a colaborat și realizat co-producții de-a lungul timpului cu Teatrul Evreiesc de Stat, Teatrul Andrei Mureșanu, Teatrul Dramaturgilor Români, Centrul Național al Dansului din București și Teatrul Național Marin Sorescu iar în 2020 i s-a acordat premiul British Council la Gala UNITER. Cu numeroase participări la festivaluri naționale și internaționale, Giuvlipen a scris istorie în teatrul contemporan rom, arta acestora fiind provocatoare, experimentală și foarte performativă. Temele spectacolelor sunt diverse, dar au ceva în comun: discută deschis subiecte pe care uneori istoria, uneori mentalitatea și constrângerile sociale sau politice le-au pus sub tăcere. ”În fiecare spectacol ne propunem să revendicăm arta, istoria și identitatea culturală romă, prin povești spuse chiar de noi, artistele și artiștii romi.”

Mihaela Drăgan este o artistă multidisciplinară cu studii în actorie care trăiește în București și activează profesional în alte câteva țări. În 2014, împreună cu alte actrițe rome a fondat Teatrul Giuvlipen pentru care este actriță, regizoare și dramaturgă. În Berlin a colaborat ca actriță cu teatrele Maxim Gorki, Theater Aufbau Kreuzberg și Heimathafen Neukölln. În 2017 a fost una dintre cele șase finaliste la Premiul de teatru Gilder/Coigney din New York. În 2020 a fost din nou nominalizată pentru acest premiu și a primit premiul Special al Ligii. În 2018, în rezidență la Centrul de Artă Contemporană Para Site din Hong Kong a dezvoltat Roma Futurism – o mișcare de artă care pune la intersecție cultura și istoria romilor cu tehnologia și vrăjitoria. În același an, a fost recunoscută de PEN World Voices International Play Festival din New York ca una dintre cei mai respectați zece dramaturgi din lume. În 2022, sub pseudonimul Kali lansează TehnoVrăjitoarele împreună cu Niko G, primul album de muzică trap feminist din România. Piesele ei de teatru Del Duma, Vorbește-le depre mine, Romacen cât și cele scrise în colectiv cu Giuvlipen, Cine a omorât-o pe Szomna Grancsa?, Kali Traś și Sexodrom, sunt publicate în diferite volume de teatru din țară sau afară.

Nominalizări și/sau premii regizor:
Premiul de teatru Gilder/Coigney din New York, 2017 și 2020

CBC #96 : Imobiliare pe Social Media: Cum vinzi prin conținut? – Beniamin
2025-10-09 18:30 - 20:30 | Dolj
Imobiliare pe Social Media: Cum vinzi prin conținut?
Clipuri virale cu milioane de vizualizări ➝ transformate în lead-uri și vânzări reale.
9 octombrie | 18:30 Hotel Restaurant Royal Craiova Invitat special: Beniamin (Beniamin Imobiliare) – agent imobiliar și creatorul @beniamin.live, cu peste 100.000 urmăritori și 1,7 milioane aprecieri pe TikTok.
Ce vei învăța:
• Cum transformi vizualizările în clienți calificați • Exemple reale din imobiliare: apartamente, case, tururi video • Sesiune Q&A aplicată + networking cu antreprenori și investitori
Pentru cine:
Antreprenori, agenți imobiliari, investitori, freelanceri & marketeri – oricine vrea să vândă prin conținut.
Bonus:
Networking într-o atmosferă relaxată, cu degustare profesională de vinuri Purcari și finger food atent pregătite.
Înregistrează-te:
Locuri limitate. Rezervă-ți locul aici: https://craiovabusinessclub.ro/cbc-96-imobiliare-pe…
Pleci cu tips & tricks direct de la un practician al contentului viral și un plan clar pentru conținut care aduce clienți și contracte semnate.

Ziua Națională a Produselor Agroalimentare Românești 2025
2025-10-10 10:00 - 17:00 | Dolj
Ziua Națională a Produselor Agroalimentare Românești te așteaptă vineri, 10 octombrie 2025, de la ora 10.00, în Piața Centrală din Craiova!

Spectacol folcloric cu artiștii Teatrului pentru Copii și Tineret „Colibri” – Secția Folclor „Maria Tănase”: Constantin Enceanu, Lavinia Bîrsoghe, Cristian Bănățeanu, Liliana Popa, Manuela Motocu, Marius Măgureanu, Aneta Șișu și Liviu Dică.

Găsești produse hand-made, miere, dulciuri tradiționale, lavandă, preparate din carne, pâine în țest și multe alte bunătăți locale!

Hai să celebrăm tradițiile și gustul autentic românesc!

Concert simfonic Sense & Sensibility
2025-10-10 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
VINERI, 10 OCTOMBRIE 2025, ORA 19:00SENSE & SENSIBILITYSCHUMANN & BRAHMSConcert simfonicORCHESTRA SIMFONICĂ A FILARMONICII „OLTENIA”DIRIJOR: SVILEN SIMEONOV (BULGARIA)SOLIST: PER ENFLO (pian, SUEDIA)În program:Robert Schumann: Concertul în La minor pentru pian și orchestră, op. 54Johannes Brahms: Simfonia nr. 4 în Mi minor, op. 98

BeerFest @Epoca Steak House and Wine Bar
2025-10-10 19:00 - 23:00 | Dolj
𝐁𝐞𝐞𝐫, 𝐅𝐨𝐨𝐝 & 𝐆𝐨𝐨𝐝 𝐕𝐢𝐛𝐞𝐬 Pe 𝟏𝟎 𝐨𝐜𝐭𝐨𝐦𝐛𝐫𝐢𝐞, la 𝐑𝐞𝐬𝐭𝐚𝐮𝐫𝐚𝐧𝐭 𝐄𝐏𝐎𝐂𝐀, toamna se trăiește altfel: cu mese pline de savoare, cu bere rece și cu 𝐞𝐧𝐞𝐫𝐠𝐢𝐚 𝐥𝐢𝐯𝐞 𝐚 𝐭𝐫𝐮𝐩𝐞𝐢 𝐍𝐨 𝐀𝐧𝐭𝐢𝐝𝐨𝐭.Am adunat toate ingredientele unei seri perfecte: un meniu cu influențe germane, special gândit pentru a surprinde esența sezonului, și o atmosferă vibrantă care îmbină bucuria prietenilor cu muzica și aromele toamnei. Meniul BeerFest Taste of Fall include:• Gustare asortată cu Obatzda și Brezel• Ciolan crocant de porc glazurat cu marmeladă de portocale și varză acră călită• Kaiserschmarrn cu mousse de mere• O bere Heineken Preț: 𝟏𝟐𝟎 𝐥𝐞𝐢/𝐩𝐞𝐫𝐬𝐨𝐚𝐧𝐚 – acces pe bază de rezervare. Rezervări: 𝟎𝟕𝟐𝟓 𝟎𝟓𝟗 𝟑𝟑𝟑Vino să-ți scrii propria poveste de toamnă la 𝐄𝐏𝐎𝐂𝐀 – între prieteni, arome și muzică live.

Omul cu Șobolani | FRAC’n’ROLL Craiova
2025-10-10 19:30 - 21:30 | Casa de Cultură a Studenților Craiova, Str. Eugeniu Carada, nr. 10, Craiova, Dolj, 200390, România
Toamna asta, Omul cu Șobolani se îmbracă în frac!
OCS se aruncă într-un turneu național cu totul altfel, prin 6 orașe, alături de gașca Fourtissimo Quartett – un cvartet de tineri nebuni frumoși de Conservator.
Ne-am gândit să ne jucăm puțin cu piesele noastre: două viori + două violoncele = Șobolani în haine de gală. Cele mai tari hituri OCS o să sune cu totul nou, între riffuri rock și aranjamente clasice puse cu suflet.
Va fi un mix nebun, o combinație de energie șobolănească și eleganță clasică – ceva ce nici noi, nici voi n-am mai trăit până acum!
PROGRAM:• concert ora 20:30• acces de la 19:00
BILETE:• Early-bird: 99 lei (primele 100 de bilete)• Presale: 129 lei (urmatoarele bilete, pana pe 9 octombrie ora 23:59)• Acces general: 149 lei (din 10 octombrie ora 00:00)
Turneul „FRAC’n’ROLL” va incepe in Craiova, pe 10 octombrie, va continua in Timisoara, Iasi, Cluj, Brasov si se va incheia in Bucuresti in luna noiembrie.Da, da, da! Ia-ti bocancii, pune-ti fracul si hai la concert!

Cinemateca: Cabaret
2025-10-10 19:30 - 21:30 | Dolj
Cabaret
Genul Filmului: Musical
Regizor: Bob Fosse
Distribuție: Liza Minnelli, Michael York
Durată: 124 minute
Rating film: AG
Audio: Engleza

𝗦𝗲𝘇𝗼𝗻𝘂𝗹 𝟰 𝗱𝗲 𝗖𝗜𝗡𝗘𝗠𝗔𝗧𝗘𝗖𝗔 𝗲𝘀𝘁𝗲 𝗽𝗲 𝗰𝗮𝗹𝗲 𝘀𝗮 𝗶𝗻𝗰𝗲𝗮𝗽𝗮!

Ne revedem in sala de cinema pe 10 octombrie. Povestea merge mai departe, pentru ca filmele clasice nu imbatranesc niciodata, iar voi, spectatorii pasionati, le dati mereu viata in intunericul magic al salii de cinema.

Asa cum e traditia, deschidem sezonul cu un musical legendar: 𝗖𝗔𝗕𝗔𝗥𝗘𝗧 – in regia inconfundabila a lui Bob Fosse si cu o Liza Minnelli absolut memorabila!
Un film vibrant, curajos si – da! – mai actual ca oricand.

Hai cu noi intr-o noua calatorie prin lumea cinematografiei nemuri

Stand-up Comedy cu George Țintă
2025-10-10 20:00 - 21:30 | Dolj
#CRAIOVA Vrei Umor? Mergi drept la Țintă!
George Țintă oferă un show unic: Glume scurte, povestiri, imitări de voci și improvizație. Pe toată durata evenimentului se proiectează imagini tematice pentru o experiență cât mai imersivă.

Stand-up Comedy + Proiector = Love
Hai să-l vezi live într-un show de 90 de minute!Vineri, 10 Octombrie, ora 20:00Ribs House Craiova (Strada Basarabia 21C) Rezervă-ți un loc la nr. 0765 99 66 19Biletele se pot achiziționa online pe site iabilet sau fizic de la club.Vino cu prietenii să fie gașca mare!

––

Eveniment recomandat 16+

BierBazaar #3 – Yard Sale de Toamnă la Biergarten
2025-10-11 10:00 - 18:00 | Biergarten, Str. Fraţii Buzeşti nr. 18, Craiova, Dolj, 200381, România
BierBazaar #3 – Yard Sale de Toamnă la Biergarten!11-12 octombrie | ora 10:00 – 18:00 | intrare liberă

Că tot și-a venit în fire vremea (prognoza așa spune, invidioșii să tacă!!) – pregătiți-vă de BierBazaar – yardsale-ul toamnei la Biergarten Craiova, cel mai popular loc de intâlnire pentru iubitorii de rockereală și alte muzici bune!
Cum bine spune afișul nostru, There is no Planet B, așa că ați face bine să descoperiți bucuria cumpărăturilor istețe, verzi și pline de povești. La noi, second hand înseamnă smart, cool și responsabil nu „sărac”, cum se zicea acu’ dooj` de ani
Ce găsiți? De toate pentru toți. Sau, ca să ne păstrăm sloganul nostru drăgălaș: „ace, brice și carice”De exemplu:– haine de toate mărimile, de la vintage la pictate și reaccesorizate – tobogane, trotinete, jucării, cipici și păturici pentru copii – bijuterii vechi, noi, handmade si non-handmade – cărți, reviste și viniluri pentru colecționari și non-colecționari – genți, poșete, pantofi și accesorii cu personalitate – scaune, cuiere, covoare, obiecte de decor, electronice și electrocasnice în stare bună spre excelentă – ceasuri de mână, de masa, de perete și… de vremuri bune
Și, mai ales, bere receeee și bunăăă, băută sub zâmbetul inconfundabil al lui Mishu și pe muzica excelentă pusă de el și de Traian!!
Așteptăm așadar vizitatori de orice vârstă, culoare, înălțime, cu sau fără breton, ochi albaștri, verzi sau curioși – sunteți toți bineveniți între orele 10:00 – 18:00, în zilele de 11 și 12 octombrie!
Iar dacă vrei să fii expozant, contactează-ne! Fie că ești bebeluș și vrei să-ți vinzi biberoanele ca să-ți iei un set nou de halbe , fie că ești bunicuță care renunță la pălăriile elegante pentru un echipament de pilates – BierBazaar te așteaptă! Scrie un mesaj pe WhatsApp la 0720 880 482 și hai în echipa de șoc a celor care cred că reciclarea e noul cool! Adu tot ce te-ncurcă pe-acasă – handmade și prea handmade, obiecte cu poveste prea lungă sau cadouri prea „nepotrivite” – și dă-le șansa să fie iubite din nou.
BierBazaar – Recycle, Reuse & Rock Vă așteptăm cu drag!

Atelier de lectură și creație „Fetița-lup”
2025-10-11 11:00 - 12:00 | Dolj
Dragi părinți și copii, vă invităm la o aventură plină de imaginație și curaj! Pornim de la povestea emoționantă „Fetița-lup” de Jo Loring-Fisher și descoperim împreună ce înseamnă să ai încredere în tine, să îți învingi timiditatea și să îți găsești vocea.
Vom citi povestea împreună Vom crea măști de lup Vom construi împreună Lanțul prieteniei
Eveniment recomandat copiilor cu vârste între 4 și 7 ani Participarea este pe bază de donație: 40 lei Locuri limitate – maxim 10 participanți
Înscrieri și detalii: tribulparintilor@gmail.com
Telefon: 0767 458 472
Haideți să transformăm lectura într-o experiență de joacă și descoperire, într-un spațiu cald și primitor, la Cărturești ElectroPutere Mall!

Albă ca Zăpada și cei șapte pitici
2025-10-11 19:00 - 20:30 | Cercul Militar Craiova, Str. Marin Sorescu, nr. 2, Craiova, Dolj, 200642, România
Denumire: Albă ca Zăpada și cei șapte pitici
Data: 11 octombrie 2025
Ora: 19.00
Locația: Cercul Militar

Spectatorii de toate vârstele sunt invitați la spectacolul de dans Albă ca Zăpada și cei șapte pitici, o călătorie în lumea magică a uneia dintre cele mai frumoase povești. Prin limbajul unic și plin de expresivitate al dansului, Soliștii și Baletul Operei Române Craiova, alături de Școala de Balet Attitude vor da viață mult îndrăgitelor personaje și universului lor fermecător.
Ora și locul evenimentului
Va asteptam pe 11 octombrie, incepand cu ora 19:00 la Cercul Militar.

Pret:

Bilet Adult – 40 RON
Bilet Copil – 20 RON

Retro Parada Toamnei 2025
2025-10-12 10:00 - 14:00 | Piața William Shakespeare, Craiova, Dolj, România
Duminica 12 octombrie intre orele 10.00 – 14.00, pe esplanada din fata Teatrului National Marin Sorescu, Retromobil Club Romania, prin Filiala Dolj, organizeaza Retro Parada Toamnei 2025! Va asteptam!

SPP Live @ Biergarten
2025-10-12 20:00 - 23:00 | Biergarten, Str. Fraţii Buzeşti nr. 18, Craiova, Dolj, 200381, România
Pe 12 octombrie ne vedem la Biergarten Craiova pentru o ceremonie de descătușare bombastică în toamna SPP

Atelier creativ: Lipici si vrăji de Halloween!
2025-10-13 17:30 - 19:30 | Altheon, Str. Imparatul Traian, nr. 22, Craiova, Dolj, România
Atelier creativ: Lipici si vrăji de Halloween!

Vârsta: copii 4 ani+
Luni, 13 octombrie 2025
Ora: 17.30 – 19.30
Acces atelier: 50 lei

Locație: Altheon – Strada Împăratul Traian nr. 22A, Craiova
Detalii și înscrieri: 0784 968 233
E-mail: explore@altheonmetropolis.com

Se anunta un atelier plin de magie, râsete si… lipici peste tot!

Vom decupa, colora si picta dovlecei haiosi, fantome prietenoase si decoruri de Halloween.

Pe lângã distractie, promitem si o doză serioasă de creativitate — fiecare copil va pleca acasã cu propriile decoratiuni si o amintire frumoasa de toamna!

Nu garantăm haine curate, dar garantăm zâmbete, culoare si voie bună!

Sănătatea - noua monedă a antreprenorilor
2025-10-13 18:00 - 19:30 | Ramada Plaza Craiova, Calea Bucuresti, nr 1, Craiova, Dolj, România
Club Afaceri Craiova organizează pe 13 octombrie 2025, de la ora 18:00, la Ramada Plaza Craiova, un eveniment dedicat conexiunii dintre mediul de business și sănătate.
Împreună cu Dr. Ciprian Nicolae – medic și antreprenor în domeniul sănătății, vom discuta despre cât de mult contează sănătatea pentru performanța antreprenorilor, care sunt riscurile la care ne expunem atunci când o neglijăm și ce soluții avem la îndemână pentru a construi un stil de viață echilibrat.
Acces în sală:• Gratuit pentru membrii Club Afaceri Craiova• Pentru non-membri: 40 lei / persoană, plata cash la eveniment
Înscrieri: https://forms.gle/riZhSEhgS8dt3uea7
Vă așteptăm cu drag să descoperim împreună de ce sănătatea este cea mai valoroasă resursă a antreprenorilor!

Simpozionul Internațional de Sculptură „Drumuri Brâncușiene”, ediția a XII-a
2025-10-15 - 2025-11-10 | Dolj
Teatrul pentru Copii și Tineret „Colibri“ Craiova – Compartiment Casa de Cultură „Traian Demetrescu“, cu sprijinul Consiliului Local și al Primăriei Municipiului Craiova, organizează cea de-a XII-a ediţie a Simpozionului Internaţional de Sculptură „Drumuri Brâncuşiene”, în perioada 15 octombrie – 10 noiembrie 2025. Tema de anul acesta este „Sculptura întâlnește orașul“ și va fi sursă de inspirație pentru 3 sculptori.
Produsele culturale ale Simpozionului vor fi trei lucrări sculpturale din marmură albă și/sau alte materiale (lemn, metal), care vor avea destinația de mobilier urban. Alegerea materialelor și a dimensiunilor lucrărilor este lăsată la latitudinea sculptorilor participanți, care trebuie însă să aibă în vedere că lucrările au caracter funcțional (mobilier urban).
Spațiul de lucru al sculptorilor selectați va fi Parcul Tineretului din Craiova.

Lansare de carte: „Onoarea. Bijuteria tuturor virtuților” de Novak Bonculescu
2025-10-16 17:00 - 18:00 | Biblioteca Județeană Alexandru și Aristia Aman, Str. M. Kogălniceanu, nr. 9, Craiova, Dolj, România
Biblioteca Județeană „Alexandru și Aristia Aman” găzduiește joi, 16 octombrie, ședința lunară a Cenaclului Literar „Literatura la noi acasă”. În cadrul întâlnirii, va avea loc lansarea volumului „Onoarea. Bijuteria tuturor virtuților”, autor Novak Bonculescu.
Evenimentul va fi moderat de doamna Cristina Bălășoiu, critic literar, poet și epigramist, Președinte Fondator al Cenaclului Literar „Literatura la noi acasă”.
Invitați la eveniment sunt: Rodica Nicoleta Ion, critic literar, poet, prozator, epigramist, Președinte Fondator al Cenaclului Literar „Unirea Artelor”, Craiova, Sorin Iordache, economist, Nelu Groza, economist, Dragoș Cotarea, om de afaceri.
Evenimentul va avea loc începând cu ora 17:00, în sala „Acad. Dinu C. Giurescu” a Bibliotecii Județene.

Stand-up Comedy cu Sorin Pârcălab, Toma și Cristi Popesco | Parțial adevărat
2025-10-16 18:00 - 19:30 | Casa de Cultură a Studenților Craiova, Str. Eugeniu Carada, nr. 10, Craiova, Dolj, 200390, România
Îi știi de la televizor, de pe YouTube sau de la ComedyBox. I-ai văzut în Una Scurtă, Râzi ca Prostu’ sau te-ai uitat la podcastul Ceva Mărunt, iar acum poți să-i vezi LIVE!
Sorin Pârcălab, Cristi Popesco și Toma pleacă toamna asta în turneu cu material nou, glume noi și povești care te vor face să râzi în hohote!
Hai să-i vezi și tu în cel mai nou show al lor: Parțial Adevărat!
Locurile sunt limitate, așa că ia-ți biletele din timp și asigură-ți locul la cel mai așteptat show de Stand-up Comedy al toamnei!
În deschidere urcă: Darius Grigorie

Casa de Cultura a Studentilor Craiova
16 Octombrie
18:00

Expoziție Alexandru Pasat - Memoria materiei, metamorfoza formelor
2025-10-17 10:00 - 17:00 | Muzeul de Artă Craiova, Calea Unirii, nr. 15, Craiova, Dolj, România
Muzeul de Artă Craiova vă invită să vizitați expozița Alexandru PASAT – Memoria materiei, metamorfoza formelor (sculptură, desen), curator: Ruxandra Demetrescu. Deschiderea expoziției are loc joi, 16 octombrie, 2025, ora 17:00.
Alexandru Pasat este o personalitate remarcabilă a culturii vizuale contemporane românești. Născut în 1955 în comuna Plenița din județul Dolj, Alexandru Pasat și-a început studiile artistice la Liceul de Artă din Craiova. A urmat sculptura la Institutul de Arte plastice „Ion Andreescu“ din Cluj-Napoca, devenind profesor al acestei prestigioase universități. A expus în țară și în străinătate, pentru activitatea sa fiindu-i decernate numeroase premii dintre care: Premiul de Excelență al Uniunii Artiștilor Plastici din România (2020), Medalia Meritul Cultural Clasa I conferită de Preşedintele României (2004), Medalia de aur pentru participarea României la Bienala Internaţională de Sculptură „Dantesca”, Ravenna, Italia (1988).
Activitatea sa artistică se distinge prin dimensiunea înnoitoare a experimentelor formale și interesul constant pentru explorarea diverselor materiale/materialități caracteristice sculpturii. Memoria materiei, metamorfoza formelor este prima sa expoziție personală la Craiova, unde vor fi expuse lucrări realizate în ultimii ani, într-un parcurs retrospectiv marcat de câteva opere emblematice, ce datează din perioada 1990-2010.
Expoziţia Memoria materiei, metamorfoza formelor va putea fi vizitată la parterul Palatului „Jean Mihail” în perioada în perioada 17 octombrie 2025 – 15 martie 2026, de marți până duminică între orele 10:00 – 17:00.
*
Alexandru Pasat s-a născut la 27 aprilie 1955. În perioada 1976 – 1980 a studiat la Institutul de Arte Plastice „Ion Andreescu” Cluj-Napoca, specializarea Sculptură. Din 1999 este profesor invitat la Academia de Vară – Beratzhausen (Regensburg / Germania), iar din 2004 a devenit cadru didactic la secția sculptură a Universității de Artă și Design din Cluj-Napoca.
Partener: Consiliul Județean DoljParteneri media: TVR Craiova, Tele U Craiova, Modernism, Curatorial, Ramuri, Scrisul Românesc, Mozaicul, Discover Dolj.

Vernisaj expoziție „Doar eu pot fi aiciacum”
2025-10-17 18:00 - 19:00 | Gloriæ Art Gallery, Str. Alexandru Macedonski, Nr. 49, Craiova, Dolj, România
Vă invităm vineri, 17 octombrie, ora 18:00, la GLORIÆ Art Gallery, la vernisajul expoziției „Doar eu pot fi aiciacum”, un proiect colectiv care reunește lucrări semnate de Paul Ilfoveanu, Ana Ionescu, Albert Kaan, Irina Motroc, Radu Pandele, Ana Pascu și Alexandru Ranga.
Expoziția, curatoriată de Anne-Marie Lolea și Gloria Berceanu, va fi deschisă publicului în perioada 17 octombrie 2025 – 16 ianuarie 2026.
Titlul expoziției – „Doar eu pot fi aiciacum” – propune, așa cum notează curatoarea Anne-Marie Lolea, „o trecere subtilă de la spațiul comun la spațiul întrupat, un moment de respiro de care fiecare dintre noi are nevoie”. Conceptul se construiește în jurul ideii de „Ba”, un concept formulat de Ikujiro Nonaka și definit ca un context viu în care cunoașterea, emoția și experiența se nasc prin prezență și interacțiune. Expoziția devine astfel un câmp stratificat – fizic, digital, mental și relațional – în care lucrările funcționează simultan ca obiecte estetice și catalizatori ai unui proces continuu de dialog.
„Zonele din expoziție sunt articulate potrivit unor filosofii intime, al unui impuls interior de creație al fiecăruia dintre artiști. Și deși este vorba, de fiecare dată, de nevoia personală de a exterioriza o anumită trăire, cercetare sau gând, prin recontextualizarea de aiciacum, lucrările ajung într-un punct comun, transformând spațiul într-un Ba stratificat”, explică Anne-Marie Lolea.
Viziunea curatorială a Gloriei Berceanu accentuează rolul privitorului ca parte activă a expoziției: „Articularea camerelor servește primordial privitorului. Demersul constituie o invitație la explorare, la îndepărtare de precepte și apropiere de sensibilități intime imediate. Șapte artiști cu personalități și practici distincte se transformă într-o entitate singulară, uniți prin experiența universală a ceea ce înseamnă „să fii într-un moment și într-un loc determinat”.”
Expoziția propune un traseu în care lucrările comunică între ele prin tensiuni vizuale și concepte complementare – de la îngrădirea instalată de Ana Ionescu la gravitatea fulgerului semnat de Alexandru Ranga, de la reflecțiile asupra identității ale lui Paul Ilfoveanu la instalațiile Anei Pascu care investighează relația dintre interior și exterior.
GLORIÆ Art Gallery este situată în centrul istoric al Craiovei, pe str. Alexandru Macedonski nr. 49 și poate fi vizitată în zilele de joi, vineri și sâmbătă între orele 12:00 și 16:00.
De la inaugurare, GLORIÆ Art Gallery s-a impus ca un reper al artei contemporane din zona de sud a țării, prezentând expoziții dedicate unor artiști precum Vincenzo Bianchi, Sorin, Adrian și Nicu Ilfoveanu sau Marilena Preda Sânc, Roxana Trestioreanu, Aurora Király și Elena Scutaru, proiecte curatoriate de Ruxandra Demetrescu. În paralel, galeria a derulat inițiative în colaborare cu parteneri culturali, precum Empower Artists și Arta Prezentului în cadrul expoziției Permanent World Encyclopedia, curatoriată de Norbert Filep și ediția din 2025 a Festivalului de Dans Contemporan CONNECT, realizată împreună cu Asociația Delazero.
GLORIÆ a participat, de asemenea, la două ediții ale Nopții Albe a Galeriilor și târgul RAD Art Fair 2025, consolidându-și rapid prezența în rețeaua instituțiilor independente de artă contemporană din România.

Stand-up Comedy cu Anisia Gafton, Serghei, Nonic și Opreanu - „Mrs & Mr 007” (Early Show)
2025-10-17 18:00 - 19:30 | Enoteca Social Bar, Calea Bucuresti 78a, Cladire de birouri Electroputere Parc, Craiova, Dolj, România
Pregătește-te pentru o misiune de comedie explozivă: „Mrs & Mr 007”!
Anisia Gafton și Serghei, „agenții secreți” ai umorului românesc, sunt headlinerii serii, gata să te dezarmeze cu glume tăioase și o chimie contagioasă.
Li se alătură Bogdan Nonic, cu stilul său unic, și Vlad Oprea, care va deschide seara cu energia sa proaspătă. Inspirat de eleganța spionilor, acest turneu aduce pe scenă umor inteligent și o atmosferă de acțiune.

Contagious Joy - Dans pentru Parkinson
2025-10-17 18:00 - 20:00 | Casa de Cultură a Studenților Craiova, Str. Eugeniu Carada, nr. 10, Craiova, Dolj, 200390, România
Vă invităm la Casa de Cultură a Studenților din Craiova, str. Eugeniu Carada nr.10, pentru câteva zile dedicate dansului și dans-terapiei, într-un cadru profesional intens și inspirațional.
Vor fi trei zile cu mai multe evenimente dedicate conștientizării și sprijinirii persoanelor afectate de boala Parkinson: o conferință (17 octombrie), ateliere de dans-terapie (18 octombrie) și un spectacol (19 octombrie)-toate în inima Craiovei, în cadrul Proiectului 𝐂𝐨𝐧𝐭𝐚𝐠𝐢𝐨𝐮𝐬 𝐉𝐨𝐲.
Intrarea este liberă, pe baza rezervării la urmatorul link:
https://forms.gle/upeZGksUoW1fY5vSA
𝐶𝑜𝑛𝑡𝑎𝑔𝑖𝑜𝑢𝑠 𝐽𝑜𝑦 𝑝𝑟𝑜𝑝𝑢𝑛𝑒 𝑜 𝑐𝑎̆𝑙𝑎̆𝑡𝑜𝑟𝑖𝑒 𝑑𝑒 𝑐𝑎̆𝑢𝑡𝑎𝑟𝑒, 𝑑𝑒𝑧𝑣𝑜𝑙𝑡𝑎𝑟𝑒 𝑠̦𝑖 𝑡𝑟𝑎𝑛𝑠𝑓𝑜𝑟𝑚𝑎𝑟𝑒 𝑝𝑟𝑖𝑛 𝑑𝑎𝑛𝑠, 𝑖̂𝑛 𝑠𝑐𝑜𝑝𝑢𝑙 𝑑𝑒 𝑎 𝑎𝑑𝑢𝑐𝑒 𝑖̂𝑛 𝑎𝑡𝑒𝑛𝑡̦𝑖𝑎 𝑝𝑢𝑏𝑙𝑖𝑐𝑎̆ 𝑎 𝑚𝑎𝑙𝑎𝑑𝑖𝑖𝑙𝑜𝑟 𝑛𝑒𝑢𝑟𝑜𝑑𝑒𝑔𝑒𝑛𝑒𝑟𝑎𝑡𝑖𝑣𝑒 𝑠̦𝑖 𝑎 𝑏𝑒𝑛𝑒𝑓𝑖𝑐𝑖𝑖𝑙𝑜𝑟 𝑑𝑎𝑛𝑠𝑢𝑙𝑢𝑖 𝑝𝑟𝑖𝑛 𝑚𝑖𝑗𝑙𝑜𝑎𝑐𝑒 𝑎𝑟𝑡𝑖𝑠𝑡𝑖𝑐𝑒 𝑠𝑝𝑒𝑐𝑖𝑓𝑖𝑐𝑒.
Vineri, 17 octombrie(18:00 – 20:00) – 𝑪𝒐𝒏𝒇𝒆𝒓𝒊𝒏𝒕̦𝒂 𝒅𝒆𝒅𝒊𝒄𝒂𝒕𝒂̆ 𝒄𝒂𝒅𝒓𝒆𝒍𝒐𝒓 𝒎𝒆𝒅𝒊𝒄𝒂𝒍𝒆 𝒔̦𝒊 𝒂𝒍𝒕𝒐𝒓 𝒑𝒓𝒐𝒇𝒆𝒔𝒊𝒊 𝒅𝒆 𝒊̂𝒏𝒈𝒓𝒊𝒋𝒊𝒓𝒆 𝒊𝒎𝒑𝒍𝒊𝒄𝒂𝒕𝒆
Terapia prin dans pentru Parkinson nu este ceva nou în lume, însă este la început în România și este dezvoltată de o echipă multidisciplinară prin programul ParkinsOn Dance.Co-inițiatoarele ParkinsOn Dance sunt medicul neurolog Bianca Nițu, coregrafa și dans-terapeuta Irina Marinescu și psihoterapeuta Loredana Larionescu.
În cadrul conferinței echipa ParkinsOn Dance, dar și invitații specialiști vor vorbi despre experiențe și parcursul programului inițiat în 2023, dar și noile posibilități de accesare a metodelor de dans-terapie în Craiova.
Raluca Vasilescu, kinetoterapeut si coregraf – Reeducare neuromotorie prin mijloace coregrafice în boala Parkinson – intervenții la domiciliu;
Bianca Elena Nițu, medic primar neurolog – Dans terapia în boala Parkinson, beneficii și limitări;
Loredana Cristina Larionescu, psiholog, psihoterapeut specializat în dans terapie, Irina Marinescu, coregraf și dans terapeut în formare – Abordarea unității corp-minte-relație în dans-terapia de grup pentru persoane și cupluri afectate de Parkinson;
Richard Coaten, PhD, formator si supervizor în dans terapie (UK – intervenție online) – Importanța implicării pacienților și aparținătorilor în design-ul intervențiilor și cercetării științifice în boala Parkinson;
Cecilia Fontanesi, PhD, coregraf, analist al mișcării, dans terapeut, cercetător în domeniul neuroștiinței (It/USA – intervenție online) – Cercetări recente asupra efectelor dans terapiei în boala Parkinson.
Conferința este dedicată cadrelor medicale și celor de recuperare, asistenților, psihologilor, pacienților, aparținătorilor, precum și tuturor care lucrează sau interacționează cu persoanele cu afecțiuni neuro-degenerative.
Sâmbătă, 18 Octombrie (10:30 – 12:00 )- 𝑨𝒕𝒆𝒍𝒊𝒆𝒓 𝒅𝒆𝒎𝒐𝒏𝒔𝒕𝒓𝒂𝒕𝒊𝒗 𝒅𝒂𝒏𝒔 𝒔̦𝒊 𝒅𝒂𝒏𝒔-𝒕𝒆𝒓𝒂𝒑𝒊𝒆
Vă invităm la un atelier demonstrativ de dans și dans terapie pentru Parkinson, susținut de Loredana Larionescu, Irina Marinescu și Raluca Vasilescu. Pe durata unei ore jumătate vom lucra pe conexiune, fluidizarea mișcării și echilibru prin dans și mișcare cu elemente din dansul contemporan și din tango.
Duminică, 19 Octombrie(17:30 – 19:00)- 𝑺𝒑𝒆𝒄𝒕𝒂𝒄𝒐𝒍 𝒊𝒏𝒕𝒆𝒓𝒂𝒄𝒕𝒊𝒗 ”𝑷𝒆𝒓𝒇𝒐𝒓𝒎𝒊𝒏𝒈 𝑷𝒂𝒓𝒌𝒊𝒏𝒔𝑶𝒏 𝑫𝒂𝒏𝒄𝒆” -50 de locuri disponibile
Cum este să-ți trăiești viața cu cu boala Parkinson? Ce înseamnă faza ”on” și ”off”? Cum se împletesc medicina, psihologia și dansul pentru a crește calitatea vieții persoanelor cu Parkinson și ce oportunități de autodescoperire oferă această afecțiune?
Performing ParkinsOn Dance este un spectacol interactiv despre maladia Parkinson, menit să aducă împreună atât persoanele care au Parkinson, cât și persoanele care nu știu nimic despre această boală.
https://www.demarinescu.com/parkinsondance2023
Contagious Joy este un proiect organizat de Profeti Art SRL, comunicat prin Asociația Entuziart.
Parteneri: Universitatea din Preston / University of Lancashire, LPM Dance, Conscious Bodies, Centrul Național al Dansului București, Developing Art, Neuristica, Asociația Direcție și Sens.
Parteneri media: Bookhub, București FM, Ceașca de Cultură, Contacte Culturale, Happening,Iscoada, LIFE.ro, Litera 9, Palindrom, Revista Golan, Radio România Cultural.
Contagious Joy este un proiect co-finanțat de @AFCN. Proiectul nu reprezintă în mod necesar poziția Administrației Fondului Cultural Național. AFCN nu este responsabilă de conținutul proiectului sau de modul în care rezultatele proiectului pot fi folosite. Acestea sunt în întregime responsabilitatea beneficiarului finanțării.

Concert simfonic Frumoasa din Pădurea Adormită
2025-10-17 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
VINERI, 17 OCTOMBRIE 2025, ORA 19:00FRUMOASA DIN PĂDUREA ADORMITĂConcert simfonicORCHESTRA SIMFONICĂ A FILARMONICII „OLTENIA”DIRIJOR: LIVIU CONDRIUCRECITATOR: MONICA ARDELEANUÎn program:Piotr Ilici Ceaikovski: Suita de balet „Frumoasa din pădurea adormită”

Housematiq presents Autumn Showcase
2025-10-17 21:00 - 23:30 | Dolj
Pentru că vremea e capricioasă, ne retragem înăuntru la ALAI HUB, refugiul perfect, un spatiu cu o atmosfera deosebită. Ne așteaptă o seară plină de muzică electronică, dans și conexiuni autentice.
Line-up: Liviu Nina VE.RE Daghi nERV
ALAI HUB 17.10.2025 Start: 21:00
Intrare gratuită între 21:00 – 23:00 După 23:00 – 20 lei Locuri limitate
